เคยเป็นแบบนี้หลายครั้งแล้วค่ะ คืออาการตอนแรกจะเป็นตุ่มแดงเล็กๆ เลยไม่กล้าเกาหรือแกะมัน แต่ผื่นก็ยังขยายตัวและแดงคัน แต่ไม่เป็นหนองหรือมีตุ่มน้ำใสแค่แห้งแดงเป็นวง พออาบน้ำจะแดงมากกว่าปกติหน่อย พอหายจะทิ้งรอยดำไว้แต่สักพักก็จางหายไปเองค่ะประมานเดือน-2เดือน แล้วก็เป็นซ้ำอีกแต่ย้ายที่ เคยซื้อยาทาเชื้อรามาทาอาการแดงและคันหายไป แล้วก็หายไปเลยแต่ทิ้งรอยแล้วก็อย่างที่บอกคือกลับมาเป็นอีกอยากหายขาดต้องทำยังไงคะ หรือวิธีการรักษาเบื้องต้นต้องทำยังไง
สวัสดีค่ะ อาการคล้ายกับเป็นผิวหนังอักเสบค่ะ ซึ่งในช่วงที่แดงมากคันมากสามารถทายาสเตียรอยด์บางเฉพาะที่ได้ และไม่ไปแกะหรืิอเกาอย่างที่ทำถูกต้องแล้วค่ะ บางครั้งหลังการอักเสบตุ่มพวกนี้อาจจะทิ้งรอยดำไว้ได้เป็นเรื่องปกติ รอยดำที่ว่านี้จะค่อยๆจางไปเองไม่ต้องไปทำอะไรมันค่ะ โรคพวกนี้ไม่หายขาดค่ะ อาจจะมีช่วงที่กำเริบได้เป็นระยะจากปัจจัยกระตุ้นภายในตัวเอง หรือปัจจัยภายนอกเช่นอากาศ หรือฝุ่นต้องลองสังเกตดูค่ะ